โจชิรากุ

โจชิรากุ () เป็นซีรีส์มังงะญี่ปุ่นแนวสุขนาฏกรรม แต่งเรื่องโดยโคจิ คูเมตะ และวาดภาพโดยยาซุ เป็นเรื่องราวเกี่ยวกับชีวิตประจำวันของเด็กสาว 5 คนที่เป็นนักแสดงรากูโงะ ตีพิมพ์ในนิตยสารเบ็ซซัตสึโชเน็งแม็กกาซีนของสำนักพิมพ์โคดันชะตั้งแต่เดือนกันยายน พ.ศ. 2552 ถึงกันยายน พ.ศ. 2556 และรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 6 เล่ม ซีรีสือนิเมะโทรทัศน์ดัดแปลงผลิตโดยสตูดิโอเจซีสตาฟออกอากาศในประเทศญี่ปุ่นตั้งแต่เดือนกรกฎาคมถึงกันยายน พ.ศ. 2555 และออริจินัลวิดีโอแอนิเมชันตอนพิเศษจำหน่ายในเดืิอนกุมภาพันธ์ พ.ศ. 2556

ตัวละคร 
นามสกุลของตัวละครเด็กสาวทุกคนลงท้ายด้วยคำว่า  ซึ่งมักใช้ในชื่อบนเวทีของนักแสดงรากูโงะ

 (อนิเมะ), คานะ อาซูมิ (ซีดี)
ตัวละครเอกของเรื่องผู้มีผมยาวสีแดง ดูเหมือนเอโดกโกะ (เด็กเอโดะ) และพูดด้วยสำเนียงเอโดะแบบผู้ชาย แต่จริง ๆ แล้วเธอมาจากจังหวัดโทกูชิมะ แม้ว่าจะมีหน้าตาดี แต่วิธีการพูดของเธอและหน้าอกที่แบนราบทำให้คนอื่นมักสงสัยว่าเธอเป็นเด็กผู้ชายที่แต่งกายข้ามเพศเป็นผู้หญิง เธอทำหน้าที่เป็นสึกโกมิ (คนตบมุก) และมีคำพูดติดปากว่า "" ชื่อของเธอเป็นการเล่นคำกับคำว่า บลัดดีแมรี (Bloody Mary)

 (อนิเมะ), อิกูมิ ฮายามะ (ซีดี)
เด็กสาวผมหางม้าสีน้ำตาลผู้เป็นหญิงสาวที่โชคดีและใช้ชีวิตอย่างไร้กังวล มักเป็นผู้นำเรื่องราวให้กับเพื่อนคนอื่น ๆ คูเมตะแนะนำตัวละครนี้ว่าเป็นตัวละครเอกที่แท้จริงของเรื่อง ชื่อของเธอเป็นการเล่นคำกับคำว่า  และ โทโทรพอด (tetrapod)

 (อนิเมะ), เอเรนะ โอโนะ (ซีดี)
เด็กสาวผมสีครีมผู้มีอายุน้อยที่สุดในกลุ่ม เธอแกล้งทำตัวน่ารักต่อหน้าคนอื่นให้เข้ากับรูปลักษณ์ที่เหมือนเด็ก แต่คำพูดในจิตใจของเธอเแสดงออกซึ่งความคิดที่แท้จริงให้กับผู้ชม ซึ่งออกมาในเชิงถากถางและเจ้าเล่ห์ ชื่อของเธอเป็นการเล่นคำของคำว่า เฮลโลคิตตี และ คิงูรูมิ

 (อนิเมะ), คานะ ฮานาซาวะ (ซีดี)
เด็กสาวสวมแว่นผมสีเขียวผู้ฉลาด เยือกเย็น แต่ก้าวร้าว เป็นเพื่อนสมัยเด็กของเทโตระ ชื่อของเธอเป็นการเล่นคำกับคำว่า คูลบิวตี (cool beauty) และ 

 (อนิเมะ/ซีดี)
เด็กสาวผมดำเหยียดตรงผู้แสดงเก่ง แต่เป็นเด็กสาวอับโชคและอารมณ์ไม่คงที่อย่างมาก ชื่อของเธอเป็นการเล่นคำกับคำหลายคำ ซึ่งทุกคำเกี่ยวข้องกับสิ่งที่มีแง่ลบ การออกเสียงชื่อของเธออ้างถึงคำว่า  และ  ชื่อของเธอสามารถอ่านได้อีกแบบหนึ่งว่า คูรากูเต คูไร ซึ่งคล้ายกับ  คำว่า อันรากูเต ยังออกเสียงคล้ายกับคำที่มีความหมายว่า อับโชค นอกจากนี้อักษรคันจิในชื่อของเธอเมื่อตัดอักษร  ออกจะได้คำอ่านที่มีความหมายโดยตรงว่า ตกอยู่ในความมืด และ อยู่ในความเจ็บปวดรวดร้าว

เด็กสาวผู้สวมหน้ากากมวยปล้ำลูชาลิเบร มักจะร่วมปรากฏในบางฉาก

หญิงสาวที่มีผมสั้นสีบลอนด์และสีชมพู เธอสวมฮากามะลายสตรอว์เบอร์รีและคาดริบบิ้นเส้นใหญ่บนศีรษะ การปรากฏตัวเพียงครั้งเดียวของเธอคือในตอนสุดท้ายของอนิเมะ อูซันนุมีนิสัยพูดเร็วและน่ารำคาญ มักวางท่าเหนือกว่า และล้อเลียนเด็กสาวคนอื่น ๆ อูซันนุจงใจพยายามทำให้สมดุลของตัวละครในเรื่องเสียไปด้วยวิธีการน่ารังเกียจเพื่อทำให้อนิเมะเรื่องนี้เป็นอนิเมะของตนเอง กระทั่งร้องเพลงเปิดในแบบฉบับตนเองด้วยเนื้อเพลงที่ปรับแต่งใหม่เอาเอง อย่างไรก็ตามเหล่าเด็กสาวคนอื่น ๆ ก็สามารถขับไล่เธอออกไปได้สำเร็จ

อ้างอิง

แหล่งข้อมูลอื่น 
เว็บไซต์ทางการของอนิเมะ 

มังงะที่ตีพิมพ์ในปี พ.ศ. 2552
อนิเมะที่ออกฉายในปี พ.ศ. 2555
การ์ตูนญี่ปุ่นแนวสุขนาฏกรรม
เจซีสตาฟ
มังงะของสำนักพิมพ์โคดันชะ
รากูโงะ
การ์ตูนญี่ปุ่นแนวโชเน็ง
โคจิ คูเมตะ